CELEX: 62011FN0084
Language: bg
Date: 2011-08-29 00:00:00
Title: Дело F-84/11: Жалба, подадена на 29 август 2011 г. — ZZ и др./Съд

19.11.2011   
            
            
               BG
            
            
               Официален вестник на Европейския съюз
            
            
               C 340/42
            
         Жалба, подадена на 29 август 2011 г. — ZZ и др./Съд
   (Дело F-84/11)
   2011/C 340/87
   Език на производството: френски
   
      Страни
   
   
      Жалбоподатели: ZZ и др. (представители: D. Abreu Caldas, S. Orlandi, A. Coolen, J.-N. Louis и É. Marchal, avocats)
   
      Ответник: Съд на Европейския съюз
   
      Предмет и описание на спора
   
   Отмяна на решението на Съда за отхвърляне на искането на жалбоподателите да се ползват от надбавките за работа на смени, предвидени в член 1 от Регламент (ЕОВС, ЕИО, ЕВРАТОМ) № 300/76 на Съвета от 9 февруари 1976 г. за определяне на категориите длъжностни лица, които имат право на надбавки за работа на смени, и размера и условията за това (ОВ L 38, стр. 1; Специално издание на български език, 2007 г., глава 1, том 8, стр. 190) и искане за обезщетение.
   
      Искания на жалбоподателите
   
   
               —
            
            
               да се отмени решението на ОН от 17 май 2011 г., с което се отхвърля искането на жалбоподателите от 17 януари 2011 г., имащо за цел от една страна, предоставяне на надбавките за работа на смени, предвидени в член 1 от Регламент (ЕОВС, ЕИО, ЕВРАТОМ) № 300/76 на Съвета от 9 февруари 1976 г., последно изменен с Регламент (ЕО, ЕВРАТОМ) № 1873/2006 на Съвета от 11 декември 2006 г., и от друга страна, предоставяне на обезщетение за вредите, причинени от липсата на отговор от ОН на първоначалното и ново искане, в предвидения в Правилника за длъжностните лица срок, и за непосочването на възможностите за обжалване в изричния отговор за отхвърляне, довело до пропусната възможност за спечелване на делото;
            
         
               —
            
            
               да се осъди Съдът да заплати на всеки от жалбоподателите сумата от 10 700,76 EUR като обезщетение за претърпени имуществени вреди и сумата от 3 000 EUR на всеки от тях като обезщетение за неимуществени вреди;
            
         
               —
            
            
               да се осъди Съдът да заплати съдебните разноски.